Betegnelsen brukes også for å beskrive «helhetlige» kunstverk innenfor bildekunst – hvor moderne installasjoner og land art gjerne tilstreber en totalvirkning, og innen arkitektur og design. Jugendstilen i siste del av 1800-tallet var opptatt av en totalvirkning av byggverk, møbler, tekstiler og pyntegjenstander. Arkitekten Henrik Bull og kunstneren Gerhard Munthe arbeidet på hver sin måte med helhetskunstverk. Carl Larssons iscenesettelse av familiens hjem i Sundborn utenfor Falun hadde også preg av helhetlig utforming i tråd med ideene om Gesamtkunstwerk.